**Ministru kabineta noteikumu projekta**

**“Akcīzes preču pārvietošanas paziņojuma aizpildīšanas un iesniegšanas kārtība uz autoceļa izveidotajā robežšķērsošanas vietā”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Akcīzes preču pārvietošanas paziņojuma aizpildīšanas un iesniegšanas kārtība uz autoceļa izveidotajā robežšķērsošanas vietā” (turpmāk – noteikumu projekts) atbilstoši Muitas likuma (turpmāk – likums) 6.panta 19.punktā dotajam deleģējumam paredz noteikt kārtību, kādā uz autoceļa izveidotajā robežšķērsošanas vietā aizpilda un iesniedz akcīzes preču pārvietošanas paziņojumu (turpmāk – paziņojums) par atsevišķām akcīzes precēm un komerciālajā mehāniskajā transportlīdzeklī esošo degvielu, kas nepieciešams transportlīdzekļa darbības nodrošināšanai, aizstājot šobrīd spēkā esošos Ministru kabineta noteikumus.Noteikumu projekts stāsies spēkā vispārējā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Muitas likuma pārejas noteikumu 8.punktu Ministru kabineta 2017.gada 3.janvāra noteikumi Nr.21 “Kārtība, kādā uz autoceļa izveidotajā robežšķērsošanas vietā kontrolē atsevišķas akcīzes preces un komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai” (turpmāk – MK noteikumi Nr.21) ir piemērojami līdz 2019.gada 30.jūnijam (grozījumi Muitas likumā pieņemti Saeimā 2018.gada 7.jūnijā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka MK noteikumi Nr.21 ir piemērojami līdz 2019.gada 30.jūnijam, ir nepieciešams izdot jaunus Ministru kabineta noteikumus, kuros tiks noteiktas tās pašas normas, kuras jau šobrīd paredz MK noteikumi Nr.21, un noteikumu projekts aizstās minētos MK noteikumus Nr.21.Noteikumu projektā ir pārņemtas MK noteikumu Nr.21 normas, ar mērķi samazināt iespēju Eiropas Savienības teritorijā noliet, uzglabāt un tirgot degvielu, kura ievesta ar komerciālu mehānisku transportlīdzekli, un par kuru Eiropas Savienībā nav samaksāti nodokļi, kā arī, lai sekotu akcīzes preču, kuras fiziskas personas ieved nemaksājot nodokļus, daudzumam un ievešanas regularitātei. Saskaņā ar Padomes 2009.gada 16.novembra Regulas (EK) Nr.1186/2009 , ar kuru izveido Kopienas sistēmu atbrīvojumiem no muitas nodokļiem (turpmāk – Regula Nr.1186/2009), 107.panta 1.punktu ar muitas nodokli neapliek degvielu, kas atrodas privātu un komerciālu mehānisko transportlīdzekļu un motociklu standarttvertnēs, ko ieved Kopienas muitas teritorijā, kā arī degvielu, kas atrodas pārvietojamās tvertnēs, ko pārvadā ar mehāniskajiem transportlīdzekļiem un motocikliem, – ne vairāk kā 10 litru vienam transportlīdzeklim. Saskaņā ar likuma "Par akcīzes nodokli" 18.panta devīto daļu ar akcīzes nodokli neapliek naftas produktus (degvielu), kas nodrošina tāda konkrēta komerciāla mehāniskā transportlīdzekļa darbību, kurš iebrauc Latvijas Republikas teritorijā no ārvalsts, kas nav dalībvalsts, no šā likuma 2.panta 3.1 daļā minētajām teritorijām, no Ālandu salām vai Normandijas salām, un kas ir atbrīvoti no muitas nodokļa saskaņā ar Regulu Nr.1186/2009.Saskaņā ar noteikumu projektu tiek sniegts valsts pārvaldes pakalpojums “Akcīzes preču pārvietošanas paziņojuma pieņemšana”. Pakalpojuma sniegšanas kanāls – klātiene.Saskaņā ar Informācijas atklātības likumu personai, kas uz autoceļa izveidotajā robežšķērsošanas vietā aizpilda un iesniedz paziņojumu, ir tiesības iestādei pieprasīt paziņojuma kopiju. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Valsts ieņēmumu dienesta amatpersonas, veicot muitas kontroli uz autoceļa izveidotajā robežšķērsošanas vietā, praksē bieži saskarās ar no trešajām valstīm ieceļojošo diplomātisko aģentu un konsulāro amatpersonu atteikumu aizpildīt paziņojumu.Regulas Nr.1186/2009 nosacījumi neizslēdz dažādu imunitāšu un privilēģiju piemērošanu attiecībā uz diplomātiem. Tās 128. pants nosaka, ka Regulas noteikumi neliedz piešķirt atbrīvojumus saskaņā ar 1961.gada Vīnes konvenciju par diplomātiskajiem sakariem, 1963. gada 24. aprīļa Vīnes konvenciju par konsulārajiem sakariem, citām konsulārām konvencijām, kā arī saskaņā ar 1969. gada 16. decembra Ņujorkas konvenciju par īpašajām misijām. Tas izriet arī no Regulas preambulas 3., 5. un 6. punkta, kas paredz, ka konvencijās var noteikt īpašus atbrīvojumus. Turklāt jāņem vērā, ka starptautiskajiem līgumiem Latvijā ir augstāks spēks par Ministru kabineta noteikumiem.Līdz ar to, diplomātiem un viņu ģimenes locekļiem iebraucot Latvijā no trešās valsts, ir jāpiemēro viens no šādiem regulējumiem atkarībā no konkrētās situācijas:1. Ja Latvijas diplomāts, kuram izsniegta Latvijas Republikas diplomātiskā pase, no trešās valsts atgriežas Latvijā, ir jāpiemēro Regula, jo notiek atgriešanās no uzņemošās valsts, taču Vīnes konvencija attiecas tikai uz ierašanos uzņemošajā valstī.
2. Ja diplomāts no trešās valsts ieceļo Latvijā ar mērķi pildīt diplomātiskā un konsulārā dienesta pienākumus Latvijā, ir jāpiemēro Vīnes konvencija, nevis Regula, jo Latvija uzskatāma par uzņemošo valsti.
3. Ja diplomāts, pārceļoties uz pastāvīgu dzīvesvietu citā ES dalībvalstī,no trešās valsts caur Latviju dodas tranzītā, nevar piemērot Regulu, jo minētajā situācijā jāpiemēro Vīnes konvencijas 40. pants. Tas nosaka, ka, ja diplomāts, dodoties ieņemt savu amatu vai atgriežoties uz savu dienesta vietu vai arī uz savu valsti, šķērso vai atrodas citas valsts teritorijā (ne uzņemošās, ne nosūtošās), kura viņam ir izsniegusi vīzu, ja šāda vīza ir nepieciešama, šai valstij jāpiešķir viņam neaizskaramība un citas tādas imunitātes, kādas var būt nepieciešamas, lai nodrošinātu viņa tranzītu vai atgriešanos. Minētais konvencijas pants diplomātam dod imunitāti netraucēta tranzīta apjomā. Līdz ar to nav pieļaujamas nekādas darbības no valsts iestāžu puses, kas var radīt šķēršļus ārvalsts diplomātam netraucēti atgriezties uz savu nosūtošo valsti vai doties dienestā uz uzņemošo valsti tranzītā caur Latviju. Turklāt jāņem vērā, ka, ja Latvija ierobežotu vai kavētu netraucētu pārvietošanos trešo valstu diplomātiem, kas dodas tranzītā, atbilstoši starptautiskajām tiesībām piemērojot reciprocitātes principu, trešās valstis tad būs tiesīgas radīt līdzvērtīgus administratīvos šķēršļus Latvijas diplomātiem, kas arī dotos tranzītā caur šīm valstīm. Papildus, tā kā visas ES dalībvalstis ir arī Vīnes konvencijas dalībvalstis, Latvijai jāievēro, ka uzņemošajā Eiropas Savienības valstī diplomāts būs atbrīvots no visiem nodokļiem un nodevām, kā arī attiecīgā ES dalībvalsts būs atbildīga par Regulas piemērošanu attiecībā uz savas valsts diplomātiem. Līdz ar to šajos gadījumos Regula nav piemērojama.
4. Atsevišķa diplomātu kategorija ir starptautisko organizāciju personāls, kuram Latvijā piešķirtas diplomātiskās privilēģijas un imunitātes. Šajos gadījumos piešķirto privilēģiju un imunitāšu apjoms ir atbilstošs Latvijas ar attiecīgo starptautisko organizāciju noslēgtajam līgumam. Katrā šādā gadījumā paredzēto privilēģiju un imunitāšu apjomu var noskaidrot arī Ārlietu ministrijā.
5. Iespējami citi starptautiskie līgumi, kas starptautiskajam personālam piešķir diplomātiskās privilēģijas un imunitātes, kas atbilst Regulas Nr.1186/2009 128.pantam. Ņemot vērā minēto, ja kompetentās amatpersonas saskaras ar gadījumiem, kas nav iepriekš minēti, ir nepieciešams sazināties ar Ārlietu ministriju.
 |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā iestrādāto normu mērķgrupa ir fiziskas personas (tajā skaitā komerciāla mehāniska transportlīdzekļa vadītāji), kuras ieceļo Latvijas Republikas autoceļa robežšķērsošanas vietā no trešajām valstīm vai regulāri izceļo uz trešajām valstīm. Fiziskās personas šo noteikumu izpratnē ir arī Latvijas Republikas un citu valstu diplomātiskie aģenti, kas ieceļo Latvijas Republikas autoceļa robežšķērsošanas vietā no trešajām valstīm, atgriežoties uz savu valsti, un viņu ģimenes locekļi.  |
| 2. | Tiesiskā regulējuma ietekme uz tautsaimniecību un administratīvo slogu  | Administratīvais slogs sabiedrībai nemainīsies, jo pašreiz spēkā esošie MK noteikumi Nr.21 paredz, ka fiziskas personas (tajā skaitā komerciāla mehāniska transportlīdzekļa vadītāji), kuras ieceļo Latvijas Republikas autoceļa robežšķērsošanas vietā no trešajām valstīm, iesniedz paziņojumus.  |
| 3. | Administratīvo izmaksu monetārs novērtējums | Monetārs administratīvo izmaksu novērtējums netika veikts. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2009.gada 16.novembra regula (EK) Nr.1186/2009, ar kuru izveido Kopienas sistēmu atbrīvojumiem no muitas nodokļiem. |
| 2. | Citas starptautiskās saistības | Vairāki starptautiskie līgumi, kuriem Latvija ir pievienojusies, tai skaitā: 1961.gada Vīnes konvencija par diplomātiskajiem sakariem, 1963.gada Vīnes konvencija par konsulārajiem sakariem, 1969.gada Ņujorkas konvencija par īpašajām misijām, 2011.gada Mītnes līgums starp Latvijas Republikas valdību un Eiropas Elektronisko sakaru regulatoru iestādes biroju; 2006.gada Saprašanās memorands starp Latvijas Republikas valdību un sabiedroto spēku augstāko virspavēlniecību Eiropā un sabiedroto spēku augstākās virspavēlniecības transformācijas komandiera štābu par uzņemošās valsts atbalsta sniegšanu Ziemeļatlantijas līguma organizācijas operāciju/mācību īstenošanai u.c. |
| 3. | Cita informācija | Latvijas Republikas tiesību sistēmā tiesību normu juridiskā spēka hierarhija nosaka, ka starptautiskam līgumam ir augstāks spēks nekā Ministru kabineta noteikumiem. Šis princips nostiprināts vairākos nacionālos likums, tai skaitā Administratīvā procesa likuma 15.panta trešajā un ceturtajā daļā. Ņemot vērā minēto, neatkarīgi no šo Ministru kabineta noteikumu satura, atšķirīga regulējuma gadījumā noteicošais spēks būs starptautisko tiesību normām. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2009.gada 16.novembra regula (EK) Nr.1186/2009, ar kuru izveido Kopienas sistēmu atbrīvojumiem no muitas nodokļiem (turpmāk – Regula Nr.1186/2009). |
| A | B | C | D |
| Regulas Nr.1186/2009 41.pants. | Noteikumu projekta 2. un 5.punkts. | Tiek ieviests pilnībā. | Nacionālais tiesību akts neparedz stingrākas prasības. |
| Regulas Nr.1186/2009 107.panta 1.punkts | Noteikumu projekta 5.punkts | Tiek ieviests pilnībā. | Nacionālais tiesību akts neparedz stingrākas prasības. |
| Regulas Nr.1186/2009 126.pants | Noteikumu projekta 5.punkts | Tiek ieviests pilnībā. | Nacionālais tiesību akts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Projekts šo jomu neskar. | Noteikumu projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, uzziņu par noteikumu projektu ievietojot Finanšu ministrijas mājas lapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Uzziņa par noteikumu projektu Finanšu ministrijas mājas lapas sadaļā “Sabiedrības līdzdalība” tika ievietota 2019.gada 15.aprīlī.<http://www.fm.gov.lv/lv/sabiedribas_lidzdaliba/tiesibu_aktu_projekti/>muitas\_politika#project558 Priekšlikumu par noteikumu projektu iesniegšanas termiņš divas nedēļas (līdz 2019.gada 29.aprīlim). |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav |
|  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests, Valsts robežsardze. |
| 2. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes nodrošināšana tiks veikta esošo funkciju un cilvēkresursu ietvaros. Jaunas institūcijas netiks izveidotās, netiks veikta esošo institūciju likvidācija vai reorganizācija. Noteikumu projekta izpilde tiks nodrošināts esošo finanšu līdzekļu un cilvēkresursu ietvaros.  |
| 3. | Cita informācija | Nav |

Finanšu ministrs J.Reirs

Lukss, 67083846

Juris.Lukss@fm.gov.lv